b'\n_START_ARTICLE_\nOlimpijada\n_START_PARAGRAPH_\nOlimpijada je obdobje \xc5\xa1tirih let, povezano s starodavnimi Olimpijskimi igrami v anti\xc4\x8dni Gr\xc4\x8diji. V helenisti\xc4\x8dnem obdobju, za\xc4\x8den\xc5\xa1i od zgodovinarja Efora (4 st. p. n. \xc5\xa1t.), so se olimpijade uporabljale kot koaledarska epoha. Po anti\xc4\x8dnem ra\xc4\x8dunanju je prva olimpijada trajala od leta 776 do leta 772 pr. n. \xc5\xa1t.. Z ekstrapolacijo bi se 2. leto 699 anti\xc4\x8dne olimpijade za\xc4\x8delo leta 2018._NEWLINE_Moderna olimpijada je tudi \xc5\xa1tiriletno obdobje, ki se za\xc4\x8dne 1. januarja poletnih olimpijskih iger. Prva moderna olimpijada se je za\xc4\x8dela leta.\n_START_SECTION_\nZgodovina\n_START_PARAGRAPH_\nSofist Hipij je bil prvi pisec, ki je objavil seznam zmagovalcev na olimpijskih igrah. Do Eratostenovega obdobja pa je bil dose\xc5\xbeen splo\xc5\xa1en sporazum, da so bile prve igre izvedene leta 776 pr. n. \xc5\xa1t. Te prve igre imenovane \xc5\xa1e Korebove (Coroebus) igre, po kuharju iz Elide, ki je zmagal v teku, takrat edini disciplini. Kombiniranje popisa zmagovalcev in ra\xc4\x8dunanja od 776 pr. n. \xc5\xa1t. dalje je omogo\xc4\x8dilo gr\xc5\xa1kim zgodovinarjem da olimpijade uporabljajo kot na\xc4\x8din ra\xc4\x8dunanja \xc4\x8dasa, ki ni bil odvisen od \xc5\xa1tevilnih koledarjev gr\xc5\xa1kih polisov (npr. Ati\xc5\xa1ki koledar). Prvi, ki je to dosledno uporabljal, j bil Timej iz Tauromenija v 3. st. pr. n. \xc5\xa1t.. Kljub vsemu pa nekateri datumi, ki so uporabljeni za dogodke pred 5. st. pr. n. \xc5\xa1t. niso zanesljivi. Flegon iz Tralesa je napisal zbir dogodkov vseh olimpijad v knjigi Olimpijade, katere del je ohranil bizantinski u\xc4\x8denjak Fotij. Tudi kr\xc5\xa1\xc4\x8danski kronisti so uporabljali ta helenski sistem datiranja, kot na\xc4\x8din sinhronizacije biblijskih dogodkov z gr\xc5\xa1ko in rimsko zgodovino. Sekst Julij Afri\xc4\x8dan (latinsko Sextus Iulius Africanus) je v 3. st. pr. n. \xc5\xa1t. sestavil seznam olimpijskih zmagovalcev do leta 217 pr. n. \xc5\xa1t., ki je ohranjen v Evzebijevi Kroniki.\n_START_SECTION_\nZa\xc4\x8detak olimpijade\n_START_PARAGRAPH_\nObdobje olimpijade se je za\xc4\x8delo z igrami, ki so bile na za\xc4\x8detku olimpijskega novega leta, ki je padel na polno Luno najbli\xc5\xbejo letnemu dolgemu dnevu (po uvedbi Metonovega ciklusa 432 pr. n. \xc5\xa1t. se je za\xc4\x8detek olimpijskega leta dolo\xc4\x8dil druga\xc4\x8de).\n_START_SECTION_\nAnolimpijada\n_START_PARAGRAPH_\n\xc4\x8ceprav so se igre odvijale brez prekinitve, se je ve\xc4\x8dkrat zgodilo, da so jih slavili izven Elide. Elejci so take igre razglasili Anolimpijada (ne-olimpijada), vendar predpostavljajo, da so se zmagovalci vseeno zapisali.\n_START_SECTION_\nKonec obdobja\n_START_PARAGRAPH_\nIgre so se tako zmanj\xc5\xa1ale so 3. st. n. \xc5\xa1t., da zgodovinarji niso sigurni ali so se po letu 261 in dalje, odvijale vsake \xc5\xa1tiri leta. Zadnje leto olimpijade je bilo 393, ko je leta 394 rimski kr\xc5\xa1\xc4\x8danski cesar Teodozij I. prepovedal igre kot poganske. Ra\xc4\x8dunanje let po obdobjih olimpijade se obdr\xc5\xbealo samo \xc5\xa1e okoli pol stoletja.'